Ангел Попов
Щурче

chitanka.info

На моя внук

Греят ярки звезди,

цяла нощ, до зори,

а щурчето твърди,

че били само три.

Колко пъти по три

са звездите, щурче?

Над поля и гори

пее твойто гласче.

Или ти не броиш,

ами сричаш със жар

този звезден афиш,

този вечен буквар?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.